Scientific Linux

Scientific Linux er en tidligere  fri og åpen Linux-distribusjon fra USA som er basert på Red Hat Enterprise Linux (RHEL). Designfilosofien til distribusjonen var å være «så nær opp til den kommersielle distribusjon som vi kan komme». Produktet ble lisensiert under versjon 3 av GNU General Public License og sluttbrukerlisensen (EULA) til RHEL, men ble ikke offisielt støttet av Red Hat.

Scientific Linux ble lansert den 10. mai 2004. Distribusjonen ble laget som et samarbeidsprosjekt mellom to laboratorier for partikkelfysikk: Fermi National Accelrator Laboratory (Fermilab) i nærheten av byen Chicago i Illinois i USA og CERN i Genève i Sveits. Distribusjonen ble videreutviklet av Fermilab, CERN, det tyske nasjonale forskningssenteret Deutsches Elektronen-Synchrotron (DESY) som driver partikkelakseleratorer (syklotroner) og av den tekniske høyskolen Eidgenössische Technische Hochschule Zürich i Sveits.

Den 22. april 2019 opphørte utviklingen av Scientific Linux. Distribusjonen vil likevel vedlikeholdes frem til 30. juni 2024. Fermilab og CERN vil i stedet ta i bruk og bidra til videreutviklingen av CentOS.

Siste versjon er 7.9 fra 12. oktober 2020.

Historie
Allerede den 31. august 1998 lanserte Fermilab Fermi Linux, en Linuxdistribusjon med langtidsstøtte som også var basert på Red Hat Enterprise Linux (RHEL). Likeledes utviklet CERN distribusjonen CERN Linux, som også var et derivat av RHEL. CERN kontaktet Fermilab i den hensikt å utgi en distribusjon sammen. Connie Sieh var hovedutvikleren og drivkraften bak de første prototypene og den endelige utgivelsen.Carla Schroder: Scientific Linux, the Great Distro With the Wrong Name, Linux.com, 23. mars 2012. Den første offisielle versjon av Scientific Linux var versjon 3.0.1, som ble lansert den 10. mai 2004.

I 2015 begynte CERN å bevege seg bort fra Scientific Linux til CentOS.

Scientific Linux blir idag vedlikeholdt av et samarbeid mellom vitenskapelige laboratorier og universiteter. Fermilab er den primære sponsor.

Den 22. april 2019 kunngjorde Fermilab at de hadde stanset utviklingen av Scientific Linux. De ville likevel vedlikeholde versjonene 6 og 7 ut deres levetid. Fermilab og CERN vil i stedet bidra til utviklingen av distribusjonen CentOS 8.0.Pat Riehecky: The end of Scientific Linux [LWN.net.], lwn.net, 22. april 2019

Den 30. november 2020 opphørte den utvidede kundestøtten av versjon 6. Versjon 7 vil bli vedlikeholdt frem til 30. juni 2024.

Designfilosofi
Den primære målsetningen med Scientific Linux var å lage en felles Linuxdistribusjon for forskjellige laboratorier og universiteter rundt omkring i verden, og på denne måten redusere dupliserende arbeid. Hovedmålsetningene var å gjøre alt kompatibelt med Red Hat Enterprise Linux med bare mindre tilføyelser og endringer, og å tillate enkle tilpasninger for et sted, uten å forstyrre den grunnleggende basis. I motsetning til andre distribusjoner, som Poseidon Linux, inneholdt den ingen større samling av vitenskapelig programvare.Scientific Linux – It blinded me with science!,  Dedoimedo, 3. februar 2010 Men distribusjonen hadde likevel god kompatibilitet med slik programvare.

Egenskaper
Scientific Linux var et derivat av Red Hat Enterprise Linux, hvor beskyttede og proprietære komponenter, slik som varemerker fra Red Hat, var fjernet, slik at distribusjonen ble fri og åpen. Nye versjoner ble vanligvis lansert omkring to måneder etter lanseringen av en ny utgave av RHEL. I tillegg til å lanseres som en full distribusjon på to DVDer, var Scientific Linux også tilgjengelig som LiveDistro både på CD-ROM og DVD.

Scientific Linux hadde et grafisk installasjonsprogram og benyttet pakkesystemet RPM Package Manager. Versjonene 3, 4 og 5 av Scientific Linux benyttet skriptet «SysVinit» under oppstart. Oppstartsprosessen init var en arv fra UNIX System III og UNIX System V. Versjon 6 benyttet seg i stedet av den hendelsesbaserte daemon Upstart, mens versjon 7 benyttet systemd.Scientific Linux, DistroWatch, 21. april 2020

Versjonene 3, 4 og 5 benyttet det journalførende filsystemet ext3 som standard; i versjonene 6 og 7 ble også ext4 en opsjon. I tillegg støttet distribusjonen en rekke filsystemer som ikke fantes i Red Hat Enterprise Linux: Red Hat cluster suite, GFS2, Filesystem in Userspace, OpenAFS, SquashFS og UnionFS.

Skrivebordsmiljøet GNOME var standard, men det fantes også utgaver med skrivebordsmiljøet KDE og vindusbehandleren IceWM som opsjon.

Versjonene 3, 4, 5 og 6 fantes i to utgaver for henholdsvis x86-32 og x86-64. Versjon 7 ble bare lansert for x86-64. 

Scientific Linux tilbød trådløst nettverk gjennom firmware fra Intel, støttet protokollen blåtann for radiooverføring, MadWifi og NDISwrapper, programmeringsspråket Java og OpenJDK, programmeringsspråket R for statistiske beregninger og grafikk, multimedia kodeker, Samba og Compiz, så vel som tjenere og klienter, lagringsklienter, støtte for datanett, epostklienten Alpine og verktøy for systemadministrasjon.

Distribusjonen hadde også et sett verktøy for å lage tilpassede versjoner; dette kunne tillate institusjoner og individer å skape deres egen variant.

Nedenfor har vi vist en del populære programmer i ulike versjoner av Scientific Linux:

VersjonLinuxkjerneGCCGlibcALSABashBINDCUPSDHCPe2fsprogsFirefoxFreeType3.0.92.4.213.2.32.3.22.05b9.2.41.1.173.0.11.322.1.44.82.6.93.4.62.3.41.0.63.09.2.41.1.22rc13.0.11.353.0.112.1.95.112.6.184.1.22.51.0.173.19.3.6-P11.3.73.0.51.3924.8.02.2.16.102.6.324.4.72.121.1.04.19.8.2rc11.4.24.1.1-P11.41.1252.8.02.3.117.83.104.8.52.171.1.84.29.11.41.6.34.2.51.42.968.6.02.8
VersjonGIMPGNOMEGRUBGTK+HttpdInkscapek3bLibreOfficeMariaDBMesaMySQL3.0.91.2.30.932.2.42.0.461.1.23.23.584.82.0.50.952.4.132.0.520.11.141.1.54.1.225.112.2.130.972.10.42.2.30.12.173.1.16.5.15.0.956.102.6.90.972.24.232.2.150.471.0.54.3.711.0.75.1.737.82.8.223.28.32.023.22.302.4.60.92.22.0.25.3.65.5.6518.3.4
VersjonNautilusOpenJDKOpenSSHOpenSSLPerlPHPPostfixPostgreSQLPythonSamba3.0.92.2.43.6.1p20.9.7a5.8.04.3.22.0.167.3.192.2.33.0.94.82.8.13.9p10.9.7a5.8.54.3.92.2.107.4.192.3.43.0.335.112.16.21.7.04.3p20.9.8b5.8.85.1.62.3.38.1.232.4.33.0.336.102.28.48u1715.3p11.0.1e5.10.15.3.32.6.68.4.202.6.63.6.237.83.26.3.111.0.67.4p11.0.2k5.16.35.4.162.10.19.2.242.7.54.10.4

VersjonSystemdThunderbirdVimX.Org Server3.0.96.3.0464.81.5.0.126.3.046(6.8.2)5.117.01.1.16.1052.8.07.41.17.47.821968.6.07.41.20.4

Versjonshistorikk
Nedenfor ser man en oversikt over versjoner av Scientific Linux.News Archives, www.scientificlinux.org, 27. mai 2016 Hver versjon hadde en periode med testing før den ble lansert. Tabellen viser også når det ble slutt på full støtte og utvidet kundestøtte. 

 Versjon Kodenavn Underversjon Lansert RHEL lansert Slutt på full støtte Slutt på utvidet kundestøtte3(basert på Red HatEnterprise Linux 3.1)«Lithium» 3.0.1 10. mai 2004 16. januar 2004(106 dager før)20. juli 200631. oktober 20103.0.221. juni 200418. mai 20043.0.31. oktober 20043. september 20043.0.4  Distribution Release: Scientific Linux 3.0.4, DistroWatch, 13. februar 200511. februar 200521. desember 20043.0.525. juli 200520. mai 20053.0.726. mai 200615. mars 20063.0.831. oktober 200620. juli 20063.0.912. oktober 200711. juni 20074(basert på Red HatEnterprise Linux 4)«Beryllium» 4.0 20. april 2005 14. februar 2005(65 dager før)31. mars 200929. februar 20124.16. august 20058. juni 20054.222. november 20055. oktober 20054.38. mai 200612. mars 20064.49. oktober 200610. august 20064.525. juni 20071. mai 20074.612. mars 200816. november 20074.73. september 200824. juli 20084.828. juli 200918. mai 20094.921. april 201116. februar 20115DistroWatch Weekly, Issue 351, 26. april 2010(basert på Red HatEnterprise Linux 5)«Boron» 5.0 14. mai 2007 14. mars 2007(61 dager før)Første kvartal 201431. mars 20175.116. januar 20087. november 20075.226. juni 200821. mai 20085.319. mars 200920. januar 20095.44. november 20092. september 20095.519. mai 20103. mars 20105.621. juni 201113. januar 20115.714. september 201121. juli 20115.830. april 201221. februar 20125.92. mai 20138. januar 20135.1011. november 201330. september 20135.1113. november 201416. september 20146Scientific Linux 6 – Another great distro, but, www.dedoimedo.com, 20. april 2011DistroWatch Weekly, Issue 419, distrowatch.com, 22. august 2011Scientific Linux 6.1 Carbon review – Almost there, www.dedoimedo.com, 22. august 2011Scientific Linux 6.5 Carbon – Fast and dubious, www.dedoimedo.com, 3. mars 2014(basert på Red HatEnterprise Linux 6)«Carbon» 6.0 3. mars 2011 10. november 2010(113 dager før)31. mars 201730. november 20206.128. juli 201119. mai 20116.215. januar 20126. desember 20116.32. august 201214. juni 20126.428. mars 201321. februar 20136.527. januar 201421. november 20136.612. november 201414. oktober 20146.726. august 201522. juli 20156.815. juni 20169. mai 20166.917. april 201721. mars 20176.1010. juli 20189. juni 20187Scientific Linux 7.1 review – More fiasco, DedoimedoDownload Scientific Linux 7.5, Softpedia Linux(basert på Red HatEnterprise Linux 7)«Nitrogen»7.0  13. oktober 2014 10. juni 2014(125 dager før)22. april 201930. juni 20247.113. april 20156. mars 20157.25. februar 201619. november 20157.325. januar 20173. november 20167.42. oktober 20171. august 20177.510. mai 201810. april 20187.63. desember 201830. oktober 20187.726. august 20196. august 20197.820. april 202031. mars 20207.912. oktober 202018. september 2020

Referanser

Eksterne lenker


  Scientific Linux Forum
  Hjemmesiden til CERN Linux 

Kategori:Fermilab
Kategori:CERN
Kategori:ETH Zürich
Kategori:Tidligere RHEL-derivater
Kategori:Linuxdistribusjoner for x86-32
Kategori:Linuxdistribusjoner for x86-64
Kategori:Linuxdistribusjoner for Intel Itanium
Kategori:Linuxdistribusjoner som bruker GNOME
Kategori:Linuxdistribusjoner som bruker KDE
Kategori:Linuxdistribusjoner som bruker IceWM
Kategori:Linuxdistribusjoner lansert i 2004
Kategori:2004 i USA